The English School

The English School eli Englantilainen koulu on Helsingin Meilahdessa osoitteessa Mäntytie 14 (esikoulu, luokat 1–6) ja Pitäjänmäellä osoitteessa Valimotie 17–19 (luokat 7–9, lukio) toimiva yksityiskoulu, jossa opetusta annetaan sekä englanniksi että suomeksi. Koulu perustettiin vuonna 1945. Opetushallitus antoi luvan perustamiseen sillä ehdolla, että opetusta tulee olla myös suomen kielellä. Aluksi lupa saatiin kolmiluokkaiselle alakoululle. Lokakuussa 1945 koulun aloitti 18 oppilasta, ja pysyvän luvan koulu sai vuonna 1946. Vuosi 1952 oli tärkeä vuosi koulun historiassa: ensimmäiset viisi oppilasta valmistuivat koulusta, ja samoin valmistui uusi koulurakennus nykyiselle paikalleen Mäntytielle. Koulurakennusta laajennettiin vuonna 1975 lisäämällä siihen voimistelu-/juhlasali, kirjasto, kuvaamataidon luokka, laboratorio ja tekstiilityön luokka. Englantilaisen koulun lukio aloitti vuonna 1995. Tutkinnot ja niiden suorittaminen Tutkinnot Englantilainen koulu noudattaa pääasiassa suomalaista koulujärjestelmää, mutta oppilaat voivat suorittaa seuraavat tutkinnot ja saada niitä vastaavat todistukset: Taso 9 - Kansainväliseen ylioppilastutkintoon tähtäävä opintokokonaisuus - International Certificate of Secondary Education (IGCSE). Taso 12 - Suomalainen ylioppilastutkinto. Tutkinto, jonka lukionsa päättävät tavallisesti suorittavat. Taso 12 - Koulutettavuusarviointitesti - Scholastic Assessment Test (SAT tai SAT Reasoning test) Ehkä kansainvälisesti kaikkein laajimmin hyväksytty testikokonaisuus, jota käytetään oppilasvalinnoissa. Myös Helsingin kauppakorkeakoulu hyväksyy oppilaita korkeiden SAT-pisteiden nojalla. Taso 12 - Cambridgen kansainväliset tutkinnot (CIE). Nämä suoritukset tunnustetaan pyrittäessä Ison-Britannian korkeakouluihin (Cambridge mukaan lukien), ne hyväksytään myös Yhdysvalloissa, Kanadassa, Euroopan unionissa, Keski-idässä, Keski-Aasiassa, Uudessa Seelannissa, Intiassa, Pakistanissa ja monissa muissa maissa. Rakenne Koulu jakautuu seuraaviin osiin: Esikoulu 5–6-vuotiaat Suurin osa oppilaista tuntee ainoastaan äidinkielensä, suomen, eikä osaa lainkaan englantia. Kouluun pyrkijät testataan, jotta nähtäisiin kuinka valmiita he ovat aloittamaan esikoulun. Noin 20% hyväksytään oppilaiksi. Opetuksessa painotetaan erityisesti englannin kieltä. Luokat 1 - 6 7–12-vuotiaat Esikoulu ja luokat 1–6 sijaitsevat samoissa tiloissa osoitteessa Mäntytie 14. Hiukan yli puolet oppitunneista pidetään englanniksi ja loput opetetaan suomeksi. Luokat 7 - 9 13–15-vuotiaat Luokat 7–9 ja lukio sijaitsevat osoitteessa Valimotie 17-19. Hiukan yli puolet oppitunneista pidetään englanniksi ja loput opetetaan edelleen suomeksi. Lukio Luokkia 7–9 opetetaan Helsingin Valimotiellä sijaitsevissa tiloissa. Opintomatkat ja kerhot 6. luokan oppilaat tekevät opintomatkan Englantiin. Toinen mainittavampi aktiviteetti on shakkikerho: tässä lajissa koulu on ollut Suomen kouluista paras luokkien 1–9 tasolla vuosina 2010–2013. Vuonna 2013 Englantilaisen koulun lukio voitti Suomalais-Brittiläisten yhdistysten keskusjärjestön englanninkielisen väittelykilpailun. Historiaa Helsingin englantilaisen koulun on perustanut vuonna 1945 yhdysvaltalainen katolinen nunnajärjestö Sisters of the Most Precious Blood, jonka sisaret tulivat Suomeen jo 1939 mutta koulun perustaminen viivästyi sotien takia. Ensimmäisenä lukuvuonna oppilaita oli 16, seuraavana jo 80. Koulu toimi aluksi Eiran Engelinaukiolla, sitten Meilahden Stenbäckinkadulla ja Mäntytiellä. Ensimmäisinä vuosikymmeninä koulu ei pätevöittänyt korkeakouluopintoihin, vaan lukio piti käydä suomen- tai ruotsinkielisissä kouluissa kunnes oma lukio saatiin 1995. Englantilaisella koululla oli jatkomahdollisuutena oma kaksivuotinen sihteeriopisto, joka kuitenkin lakkautettiin 1970-luvun alussa. Lähteet http://www.eschool.edu.hel.fi/index.html (Arkistoitu – Internet Archive) Viitteet Aiheesta muualla